Markus Lång

Harri Markus Lång (vuoteen 1991 Töysä; s. 30. maaliskuuta 1968 Helsinki) on suomalainen musiikintutkija ja suomentaja. Hän on opiskellut Helsingin yliopistossa musiikkitiedettä ja suomen kieltä ja väitellyt tohtoriksi vuonna 2005 psykoanalyyttisesta musiikintutkimuksesta. Lång on suomentanut muun muassa useita Sigmund Freudin teoksia.

 Elämä ja ura 
Lång tuli ylioppilaaksi Vetelin lukiosta vuonna 1989 ja suoritti Helsingin yliopistossa filosofian kandidaatin tutkinnon vuonna 1993 ja lisensiaatintutkinnon vuonna 1996; tutkielmien aiheena oli musiikin pragmatiikka, joka kuuluu musiikkisemiotiikan alaan. Hänen väitöskirjansa vuodelta 2005 käsitteli psykoanalyyttista musiikintutkimusta erityisesti klassisen psykoanalyysin näkökulmasta, ja hän on puolustanut psykoanalyysin tieteellisyyttä. Lisäksi hän on soveltanut metakognitiota taiteen vastaanoton tutkimukseenValitetut teokset, s. 131–158. sekä tutkinut Martti Pokelan musiikkia Timo Väänäsen kanssa.Valitetut teokset, s. 69–84. 

Lång on työskennellyt vuodesta 1993 alkaen tutkijana, suomentajana, arvostelijana ja kielentarkistajana. Lång asuu Helsingissä.Valitetut teokset, s. 461. Hänen suomennoksiinsa kuuluvat muun muassa Lewis Carrollin Kirjeitä lapsiystäville ja muita kirjoituksia (1998/2018), Elias Canettin Joukko ja valta (1998), Ernst Jüngerin Teräsmyrskyssä (2008) sekä Sigmund Freudilta esimerkiksi teokset Maallikkoanalyysin kysymys (2010) ja Joukkopsykologia ja egoanalyysi (2010). Hän on suomentanut myös saksalaista sarjakuvaa (Manfred Schmidt, Anke Feuchtenberger, Martin tom Dieck) sekä Suomen kansallisbiografian artikkeleita.

 Teoksia 
Kirjoittanut





 Suomentanut 























 Lähteet 

 Aiheesta muualla 
 Kotisivut.

Luokka:Suomentajat
Luokka:Sarjakuvien suomentajat
Luokka:Suomalaiset kirjallisuuskriitikot
Luokka:Suomalaiset musiikkitieteilijät
Luokka:Vuonna 1968 syntyneet
Luokka:Elävät henkilöt
Luokka:Suomalaiset musiikkikriitikot